               EUROPOS KOMISIJA
            Briuselis, 2017 12 20
            COM(2017) 799 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Turkijos Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Ši rekomendacija konkrečiai susijusi su derybomis su Turkija, nors bendradarbiavimą su bet kuria šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma padėtis Sirijoje ir Irake, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su kylančiomis su migracija susijusiomis problemomis, pavyzdžiui, tarpininkavimu neteisėtai migracijai ir prekyba žmonėmis.  Turkija taip pat parodė savo suinteresuotumą bendradarbiauti su ES teisėsauga kovos su terorizmu srityje, visų pirma CEPOL rengiamų bendrų mokymų srityje. Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Šiuo metu Europolo bendradarbiavimas su Turkija grindžiamas 2004 m. sudarytu strateginio bendradarbiavimo susitarimu
                  9
               . Šiuo susitarimu palengvinamas bendradarbiavimas keičiantis abi Šalis dominančia strategine arba techninio pobūdžio informacija
                  10
               , teisėsaugos patirtimi, teisės aktais, vadovais, technine literatūra ir kita teisėsaugos medžiaga ir mokymais. 2015 m. lapkričio mėn. ES ir Turkijos bendrame veiksmų plane susitarta stiprinti bendradarbiavimą su Europolu, atsiunčiant Turkijos ryšių palaikymo pareigūną. 2016 m. kovo 21 d. Europolas ir Turkija pasirašė ryšių palaikymo susitarimą, sudarantį sąlygas glaudžiau bendradarbiauti. Todėl 2016 m. gegužės mėn. į Europolą buvo komandiruotas Turkijos nacionalinei policijai atstovaujantis ryšių palaikymo pareigūnas, o tai lėmė kai kuriuos teigiamus pokyčius ir santykius. Tačiau šiais susitarimais neleidžiama keistis duomenimis, susijusiais su nustatytu asmeniu arba nustatytinais asmenimis
                  11
               .

               Politinis kontekstas

               Turkija yra svarbi Europos Sąjungos partnerė. Nuo 1964 m., kuomet Turkiją su ES susiejo asociacijos susitarimas, bendradarbiavimas su Turkija sustiprėjo. 1999 m. gruodžio mėn. Europos Vadovų Taryba Turkijai suteikė šalies kandidatės statusą, o 2005 m. spalio mėn. pradėtos stojimo derybos. Bendradarbiavimo su Europolu stiprinimas yra svarbus siekiant įgyvendinti visus likusius vizų režimo liberalizavimo veiksmų plano kriterijus
                  12
               . 2015 m. lapkričio 29 d. ES ir Turkijos aukščiausiojo lygio susitikime susitarta plėsti ir stiprinti politinį dialogą visose srityse, įskaitant užsienio ir saugumo politiką, migraciją ir kovą su terorizmu.

               Turkija ir ES dar kartą patvirtino savo įsipareigojimą kovoti su „Da’esh“ ir užsienio teroristų kovotojų keliama grėsme, taip pat su PKK, kurią ES yra įtraukusi į teroristinių organizacijų sąrašą, toliau keliama grėsme. 2016 m. birželio mėn., plėtojant ES ir Turkijos kovos su terorizmu dialogą, abi šalys susitarė išnagrinėti būdus, kaip būtų galima stiprinti bendradarbiavimą keitimosi informacija, teisėsaugos ir teisminio bendradarbiavimo, taip pat su terorizmu susijusių deportacijų ir terorizmo finansavimo, srityse. Suinteresuotumas stiprinti bendradarbiavimą dalijimosi informacija srityje buvo pakartotas 2017 m. lapkričio mėn. plėtojant ES ir Turkijos kovos su terorizmu dialogą; Europole numatoma surengti aukšto lygio seminarą bendradarbiavimo kovojant su terorizmu ir neteisėta prekyba ginklais klausimais.

               Be to, Turkija ir ES pakartojo savo įsipareigojimą bendradarbiauti, siekiant paskatinti tarptautinius veiksmus, pvz., Pasaulinio kovos su terorizmu forumo, tarptautinės kovos su „Da’esh“ koalicijos pastangas ir Finansinių veiksmų darbo grupės (FATF) iniciatyvas
                  13
               .

               Bendradarbiavimas migracijos srityje buvo suintensyvintas pagal bendrą veiksmų planą, inicijuotą 2015 m. lapkričio 29 d. ES ir Turkijos aukščiausiojo lygio susitikime ir 2016 m. kovo 18 d. ES ir Turkijos pareiškime, siekiant sustabdyti neteisėtą migraciją iš Turkijos į ES, visapusiškai laikantis ES ir tarptautinių standartų. Nepaisant sudėtingų aplinkybių, ES ir Turkijos pareiškimas duoda apčiuopiamų rezultatų. Nuo pareiškimo įsigaliojimo neteisėtai sieną kertančių asmenų skaičius ir toliau išlieka daug mažesnis, taip pat pavyko sumažinti žuvusiųjų skaičių.

               Veiklos poreikiai

               Remiantis 2017 m. SOCTA
                  14
                ir 2017 m. TE-SAT
                  15
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Turkija visų pirma būtina siekiant kovoti su šiais nusikaltimais:

               Terorizmas. Neseniai įvykdyti teroristiniai išpuoliai rodo terorizmo grėsmę tiek Turkijoje, tiek ES. Islamistinis terorizmas, visų pirma „Da’esh“, tačiau taip pat „Al-Qaeda“, kelia bendrą grėsmę. Kalbant apie Europos užsienio teroristus kovotojus, Turkija buvo pagrindinis tranzito centras jiems keliaujant į Siriją ir Iraką ir grįžtant iš jų. Tiek Turkija, tiek ES pakartojo savo įsipareigojimą sustabdyti šį srautą. Turkijos institucijos dėjo dideles pastangas šiuo klausimu, tačiau pabrėžė, jog svarbu gauti išankstinę informaciją apie įtariamus keliautojus. Pastarieji įvykiai taip pat parodė, kad dėl nepakankamo, pavėluoto ar nesuderinto keitimosi informacija sulaikyti keliautojai galėtų jų nenustačius grįžti į Europą.

               Be to, PKK yra vertinama kaip kelianti nedidelę grėsmę Europoje, tačiau ES pripažino, kad ji kelia rimtą grėsmę Turkijoje. ES įtraukė PKK į teroristinių organizacijų sąrašą.

               Keičiantis operatyvine informacija bus remiamas bendradarbiavimas kovojant su šia terorizmo grėsme, be kita ko, su lėšų rinkimo, propagandos ir verbavimo veikla ES.

               Neteisėtas migrantų gabenimas. Neteisėtai migrantus gabenantys asmenys per Turkiją neteisėtai įveža migrantus iš Azijos, Afrikos ir Artimųjų Rytų į Europą. Neteisėti migrantai į Turkiją patenka per rytines Turkijos sausumos sienas su Iranu, Iraku ir Sirija, taip pat oro sienas, visų pirma tranzitu per Stambulo oro uostą. Pats Stambulas veikia kaip neteisėtų migrantų centras prieš jiems pajudant link sausumos sienų su Bulgarija ir Graikija arba link Egėjo jūros pakrantės.

               Po ES ir Turkijos pareiškimo, dėl kurio susitarta 2016 m. kovo 18 d., neteisėto sienos kirtimo iš Turkijos į Graikiją atvejų skaičius ir toliau buvo daug mažesnis. Tačiau, nepaisant Turkijos institucijų patruliavimo pakrančių, sausumos ir oro uostų teritorijose ir sistemingo neteisėtų migrantų sulaikymo, organizuoti neteisėto migrantų gabenimo tinklai vis dar veikia. Veikimo būdai nuolat kinta, o maršrutai toliau įvairėja.

               Naudodamosi ES valstybių narių pateikta informacija, Turkijos tarnybos dėjo daug pastangų, kad išardytų nusikalstamas grupuotes, ir ėmėsi veiksmingų priemonių prieš laivus, kuriais ketino naudotis neteisėtai migrantus gabenantys asmenys. Tačiau akivaizdu, kad reikia toliau stiprinti tyrimo ir baudžiamojo persekiojimo pajėgumus ir operatyvinį bendradarbiavimą su ES valstybėmis narėmis.

               Nepaisant pagerėjusios padėties nustatant kovos su prekyba žmonėmis sistemą, migracijos spaudimas dar labiau apsunkino problemas šioje srityje.

               Neteisėta prekyba narkotikais. Turkija ilgą laiką buvo ir tebėra svarbi neteisėtos prekybos narkotikais tranzito šalis. Heroinas, opijus ir kokainas paprastai per Turkiją neteisėtai vežami į Europos rinkas, o metamfetaminas ir amfetamino tipo stimuliuojančios medžiagos neteisėtai vežami į Artimųjų Rytų ir Pietryčių Azijos rinkas. Turkijoje ir toliau sulaikomi dideli opiatų ir hašišo kiekiai.

               Neteisėta prekyba šaunamaisiais ginklais. Nusikalstamumo lygis ir ginklų kontrabanda iš Sirijos kelia potencialų pavojų ES. Dėl to kyla grėsmė saugumui tiek trumpuoju, tiek ilguoju laikotarpiu. Todėl bendradarbiavimas su Turkija yra vienas iš strateginių prioritetų tiek siekiant sumažinti neteisėtų šaunamųjų ginklų srautą į kaimynines šalis, tiek užkirsti kelią jų neteisėtam įvežimui į ES.

               Kova su teroristų finansavimu ir pinigų plovimu. 2014 m. FVDG pabrėžė galimą bendradarbiavimo naudą kovojant su terorizmo finansavimu, remiantis konkrečiomis Europolo priemonėmis, bei didelę Turkijos šioje srityje pasiektą pažangą.

               Turkija yra svarbus regiono finansų centras, visų pirma Centrinei Azijai ir Kaukazui, Artimiesiems Rytams ir Rytų Europai. Dėl spartaus ekonomikos augimo pastaruosius 15 metų, prekybos ryšių ir geografinio artumo tokioms nestabilioms, konfliktų draskomoms teritorijoms kaip Irakas, Sirija ir Krymas, Turkijai kyla pinigų plovimo grėsmė.

               Suklastotos prekės. Turkija yra vienas svarbiausių suklastotų prekių šaltinių ir jų perkrovimo vieta, ypač jas vežant į ES.

               Kiti svarbūs organizuoto nusikalstamumo finansavimo šaltiniai, be kita ko, yra sukčiavimas akcizų srityje ir dingusio prekiautojo sukčiavimas Bendrijoje ir nusikaltimai aplinkai.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Turkijos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Turkijos Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  16
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Turkijos susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. Susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Turkijos Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                        Europolo ir Turkijos Respublikos bendradarbiavimo susitarimas, 2004 07 28,
                  https://www.europol.europa.eu/sites/default/files/documents/agreement_on_cooperation_between_the_european_police_office_and_the_republic_of_turkey.pdf
                  .

                     (10)

                        Turkija reguliariai prisideda prie Europolo ataskaitos dėl terorizmo padėties ir tendencijų ES (TE-SAT).

                     (11)

                        Turkija gali išsiųsti duomenis, tačiau negali jų gauti. Netiesioginis duomenų perdavimas per Interpolą yra naudingas, bet ne pats veiksmingiausias ar greičiausias sprendimas sprendžiant atvejus, kai reikia reaguoti nedelsiant.

                     (12)

                        2013 m. gruodžio 16 d. Europos Sąjunga pradėjo dialogą su Turkija dėl vizų režimo liberalizavimo. Vizų režimo liberalizavimo dialogas grindžiamas veiksmų planu, kuriame išdėstyti reikalavimai, kuriuos Turkija turi įvykdyti, kad būtų įtraukta į šalių, kurių piliečiams vizų reikalavimas netaikomas, sąrašą. 2017 m. rugsėjo mėn. Komisijos pristatytoje septintojoje pažangos, padarytos įgyvendinant ES ir Turkijos pareiškimą, ataskaitoje nurodyta, kad Turkija dar turi įgyvendinti septynis iš 72 kriterijų.

                     (13)

                        2016 m. birželio 8 d. Pranešimas spaudai „ES ir Turkijos kovos su terorizmu dialogas“,
                  https://eeas.europa.eu/headquarters/headquarters-homepage_en/5018/Turkey-
                  EU%20Counter%20Terrorism%20Dialogue.

                     (14)

                  https://www.europol.europa.eu/socta/2017/

                     (15)

                  https://www.europol.europa.eu/sites/default/files/documents/tesat2017.pdf

                     (16)

                        2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).

    ---documentbreak---

               EUROPOS KOMISIJA
            Briuselis,2017 12 20
            COM(2017) 799 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Turkijos Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Turkijos Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Turkijos kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Turkijos kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą prekybą šaunamaisiais ginklais, neteisėtą prekybą narkotikais, neteisėtą migrantų gabenimą ir prekybą suklastotomis prekėmis, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Turkijos kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Turkijos kompetentingoms institucijoms toliau perduoti informaciją kitoms institucijoms Turkijoje leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Turkijos kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Turkijos valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.


               EUROPOS KOMISIJA
            Briuselis, 2017 12 20
            COM(2017) 805 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Libano Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Libanu, nors bendradarbiavimą su bet kuria MENA šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma padėtis Sirijoje ir Irake, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su problemomis, susijusiomis su migracija, pavyzdžiui, tarpininkavimu neteisėtai migracijai ir prekyba žmonėmis.  Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Remdamasi techniniais dialogais siekiant nustatyti bendrus veiksmus, kuriais gerinamas keitimasis informacija, ir bendrus teisėsaugos operatyvinius veiksmus kovojant su neteisėta prekyba šaunamaisiais ginklais, ES jau susitarė su Libanu dėl veiksmų, kuriais stiprinamas ES ir MENA atitinkamų teisėsaugos institucijų bendradarbiavimas, užtikrinama pagalba pajėgumų didinimo srityje pagal atitinkamas regionines ir (arba) dvišales programas ir pasirengiama operatyviniams veiksmams pagal bendrai sutartą tvarką, sąrašo
                  9
               . Libanas taip pat parodė savo suinteresuotumą bendradarbiauti su ES teisėsauga kovos su terorizmu srityje, visų pirma CEPOL rengiamų mokymų srityje. Tačiau tai neapima asmens duomenų perdavimo.

               Politinis kontekstas

               ES ir Libanas yra svarbūs partneriai, susiduriantys su bendromis problemomis, susijusiomis su užsitęsusiomis krizėmis ir nestabilumu kaimyninėse šalyse. ES ir Libano partnerystė yra tvirta ir apima daugelį sektorių, kaip nurodyta Asociacijos susitarime, kuris galioja nuo 2006 m.  Libanas patiria sunkių ekonominių, socialinių ir saugumo problemų. Ankstesnius trūkumus dar labiau pablogino konfliktas Sirijoje, kuris sustiprino spaudimą Libano institucijoms, infrastruktūrai bei aplinkai ir neigiamai paveikė jo socialinį ir ekonominį stabilumą. Libanas yra priėmęs daugiau kaip milijoną registruotų pabėgėlių iš Sirijos, be maždaug 300 000 pabėgėlių iš Palestinos, kurie jau buvo šalyje.

               2016 m. lapkričio 11 d. ES ir Libanas priėmė 2016–2020 m. partnerystės prioritetus, kuriais nustatė plataus užmojo strateginę darbotvarkę, siekiant gilinti ryšius ir stabilumą šalyje ir visame regione, kaip nustatyta peržiūrėtoje Europos kaimynystės politikoje ir Visuotinėje ES strategijoje. Nustatyti šie prioritetai: saugumas ir kova su terorizmu, valdymas ir teisinė valstybė, ekonomikos augimo ir įsidarbinimo galimybių skatinimas, migracija ir judumas.

               ES ir Libanas taip pat susitarė dėl susitarimo, kuriame nustatyti abipusiai įsipareigojimai ir prioritetiniai veiksmai, vadovaujantis ketinimų deklaracija, priimta pernai vykusioje Londono konferencijoje (2016 m. vasario mėn.). Atnaujinti įsipareigojimai, prisiimti (2017 m. balandžio 5 d.) Briuselio konferencijoje „Parama Sirijos ir viso regiono ateičiai“, sustiprino šią bendrą atsakomybę spręsti Sirijos krizės poveikio klausimą.

               Libanas jau keletą kartų išreiškė suinteresuotumą derėtis dėl susitarimo su Europolu, visų pirma 2016 m. sausio 26 d. vedant dialogą kovos su terorizmu klausimu ir derantis dėl sutarto veiksmų plano.

               Su Libanu vykdomas dialogas kovos su terorizmu ir saugumo klausimu, priimtas veiksmų planas, kuriame numatyta parengti nacionalinę kovos su terorizmu strategiją, numatytas teisėsaugos ir teisminis bendradarbiavimas, kova su terorizmo finansavimu, sienų valdymas, oro uostų ir aviacijos saugumas, taip pat kova su smurtiniu ekstremizmu.

               Veiklos poreikiai

               Remiantis 2017 m. SOCTA
                  10
                ir 2017 m. TE-SAT
                  11
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Libanu visų pirma būtina siekiant kovoti su šiais nusikaltimais:

               Terorizmas. Sirijos destabilizacija (ir jos galimas šalutinis poveikis), „Da’esh“ ir kitų žinomų teroristinių grupuočių įtakos plitimas kelia tiesioginę saugumo grėsmę Libanui ir ES, kurie abu buvo teroristinių grupuočių taikiniu. Visų pirma, Europos ir Libano teroristai vyko į Siriją, Iraką ir kitas konflikto zonas, kur buvo apmokomi ir kovojo.

               Glaudesnis teisėsaugos institucijų bendradarbiavimas, įskaitant keitimąsi asmens duomenimis, padės nustatyti ir patraukti baudžiamojon atsakomybėn terorizmu įtariamus asmenis, užkirsti kelią kelionėms terorizmo tikslais (įskaitant skverbimosi į migracijos srautus ar perkėlimo į kitas konfliktų zonas riziką) ir terorizmo finansavimui (įskaitant ryšį su organizuotu nusikalstamumu).

               Neteisėta prekyba šaunamaisiais ginklais. ES ir Libanas užmezgė bendradarbiavimą šaunamųjų ginklų srityje ir susitarė dėl darbo programos, įskaitant keitimąsi geriausios patirties pavyzdžiais, mokymus ir gebėjimų stiprinimą. Glaudžiau bendradarbiaujant, poreikis geriau dalintis informacija ir atlikti tolesnius tyrimus dar labiau padidėja. Turintis bendrą sieną su Sirija, Libanas gali atlikti svarbų vaidmenį užkertant kelią šaunamųjų ginklų patekimui į ginkluotų konfliktų zonas ir užtikrinant, kad būtų sulaikytos jų neteisėtos siuntos, visų pirma siunčiamos atgal į ES.

               Su migracija susijusios problemos. Libane yra labai daug neteisėtų migrantų ir, įgyvendinant ES finansuojamą integruoto sienų valdymo programą, Libanui teikiama parama sienų apsaugai ir kontrolei užtikrinti. Bendradarbiavimas su Libano institucijomis taip pat padėtų išspręsti dokumentų klastojimo problemą, susijusią su neteisėtu migrantų gabenimu.

               Neteisėta prekyba narkotikais. Artimieji Rytai ir Šiaurės Afrika (MENA) yra vienas pagrindinių neteisėtų narkotikų kilmės, tranzito ir vartojimo regionų. Su stabilia klientų baze šiaurėje ir heroino keliu iš rytų į vakarus, šis regionas tiek turi įtakos piktnaudžiavimui neteisėtomis medžiagomis ir jų gamybai, tiek yra pats neigiamai jų veikiamas. Libanas yra antrasis pagrindinis kanapių ir kanapių dervos gamintojas MENA regione, tuo tarpu kaptagono gamybos mastas šalyje tebėra neaiškus. 2016 m. pagal ES finansuojamą „Kokaino maršruto“ programą (komponentas AIRCOP) Libane buvo sukurta bendra oro uosto kovos su narkotikais pareigūnų grupė.

               Organizuoti nusikaltėliai gali daug uždirbti iš Libano juodosios cigarečių, automobilių, suklastotų prekių, piratinės programinės įrangos, kompaktinių diskų (CD) ir skaitmeninių vaizdo diskų (DVD) rinkos.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Libano susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Libano Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  12
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Libano Respublikos susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Libano Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                        Kelios šios srities iniciatyvos įtrauktos į kovos su organizuotu ir sunkių formų nusikalstamumu ES politikos ciklą kaip prioritetas šaunamųjų ginklų srityje, taip pat į 2015 m. gruodžio 2 d. Komisijos komunikatą Europos Parlamentui ir Tarybai „Europos saugumo darbotvarkės įgyvendinimas. ES kovos su neteisėta prekyba šaunamaisiais ginklais ir sprogmenimis ir jų naudojimu veiksmų planas“, COM(2015) 624 final.

                     (10)

                  https://www.europol.europa.eu/socta/2017

                     (11)

                  https://www.europol.europa.eu/sites/default/files/documents/tesat2017.pdf

                     (12)

                        2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).

    ---documentbreak---

               EUROPOS KOMISIJA
            Briuselis,2017 12 20
            COM(2017) 805 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Libano Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Libano Respublikos susitarimo dėl Europos Sąjungos teisėsaugos bendradarbiavimo agentūros (Europolo) ir Libano kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Libano kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą prekybą šaunamaisiais ginklais, neteisėtą migrantų gabenimą ir neteisėtą prekybą narkotikais, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Libano kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Libano kompetentingoms institucijoms toliau perduoti informaciją kitoms institucijoms Libane leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Libano kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Libano valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Atsižvelgdama į šias derybas, Komisija skatina Libano prisijungimą prie Europos Tarybos konvencijos dėl asmenų apsaugos ryšium su asmens duomenų automatizuotu tvarkymu (Konvencija Nr. 108).

               (9)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.


               EUROPOS KOMISIJA
            Briuselis, 2017 12 20
            COM(2017) 808 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Maroko Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Maroku, nors bendradarbiavimą su bet kuria MENA šalimi reikia vertinti atsižvelgiant į visą regioną. Šiuo metu susidariusi nestabili padėtis regione, visų pirma padėtis Sirijoje, kelia didelį ilgalaikį pavojų ES saugumui, todėl šias problemas būtina nedelsiant spręsti. Tai susiję tiek su veiksminga kova su terorizmu ir susijusiu organizuotu nusikalstamumu
                  8
               , tiek su problemomis, susijusiomis su migracija, pavyzdžiui, tarpininkavimu neteisėtai migracijai ir prekyba žmonėmis.  Siekiant spręsti šias problemas, labai svarbus bendradarbiavimas su vietos teisėsaugos institucijomis.

               Remdamasi techniniais dialogais siekiant nustatyti bendrus veiksmus, kuriais gerinamas keitimasis informacija, ir bendrus teisėsaugos operatyvinius veiksmus kovojant su neteisėta prekyba šaunamaisiais ginklais, ES jau susitarė su Maroku dėl veiksmų, kuriais stiprinamas ES ir MENA atitinkamų teisėsaugos institucijų bendradarbiavimas, užtikrinama pagalba pajėgumų didinimo srityje pagal atitinkamas regionines ir (arba) dvišales programas ir pasirengiama operatyviniams veiksmams pagal bendrai sutartą tvarką, sąrašo
                  9
               . Tačiau tai neapima asmens duomenų perdavimo.

               Politinis kontekstas

               Istoriniai ES ir Maroko Karalystės partnerystės ryšiai grindžiami keliais politiniais ir ekonominiais susitarimais. Nuo 2000 m. didelio poveikio ES ir Maroko santykiams turėjo įsigaliojęs Europos ir Viduržemio jūros regiono šalių asociacijos susitarimas
                  10
               . Nuo 2008 m. Marokui taikomas aukštesnio lygio statusas pagal Europos kaimynystės politiką. Vienas iš tikslų, be kita ko, yra stiprinti politikos ir saugumo sričių dialogą ir bendradarbiavimą.

               Politiniai santykiai su Maroku, įskaitant derybas saugumo ir kovos su terorizmu klausimais, buvo sustabdyti atsižvelgiant į aplinkybes, susijusias su 2015 m. gruodžio mėn. Bendrojo Teismo sprendimu
                  11
               . Tačiau po apeliacinio skundo įteikimo Teisingumo Teismui
                  12
               , vyko politinės diskusijos, kuriomis visų pirma siekta išnagrinėti šio sprendimo teisines pasekmes ES ir Maroko dvišaliams santykiams. Marokas neoficialiai nurodė, kad bendradarbiavimui su ES saugumo klausimais teikia didelę svarbą. Marokas buvo pirmoji MENA šalis, kuriai buvo pasiūlyta užmegzti dialogą kovos su terorizmu srityje ir tam rengiantis jau 2015 m. viduryje, prieš galiausiai atidedant šį procesą, buvo padaryta nemaža pažanga.

               Marokas palaiko glaudų dvišalį bendradarbiavimą kovos su terorizmu srityje su ES valstybėmis narėmis, įskaitant Ispaniją ir Prancūziją, ir reguliariai ardo teroristų tinklus. Marokas bendrai pirmininkauja Pasauliniam kovos su terorizmu forumui (GCTF) ir yra tarptautinės kovos su „Da’esh“ koalicijos narys. Jame veikia vienas iš ES finansuojamų regioninių ChBRB kompetencijos centrų.

               Veiklos poreikiai

               Remiantis 2017 m. SOCTA
                  13
                ir 2017 m. TE-SAT
                  14
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Maroku visų pirma būtina siekiant kovoti su šiais nusikaltimais:

               Terorizmas kelia rimtą grėsmę tiek Marokui, tiek ES, kurie abu nukentėjo nuo teroristinių išpuolių. Glaudesnis bendradarbiavimas, įskaitant keitimąsi asmens duomenimis, ne tik sumažintų grėsmę ir padėtų nustatyti naujas tendencijas, jis būtinas ir siekiant kovoti su užsienio teroristų kovotojų (įskaitant dvigubą pilietybę arba teisę gyventi ES ir Maroke turinčius įtariamuosius) reiškiniu ir veiksmingai nustatyti keliones terorizmo tikslais, netinkamą teroristų naudojimąsi internetu, terorizmo finansavimą ir ryšį su organizuotu nusikalstamumu ir užkirsti jiems kelią bei vykdyti baudžiamąjį persekiojimą už juos.

               Neteisėta prekyba šaunamaisiais ginklais. Dėl tebesitęsiančios nestabilios padėties MENA regione, visų pirma konfliktų Libijoje, neteisėta prekyba šaunamaisiais ginklais šiame regione smarkiai išaugo. Dėl to kyla grėsmė saugumui tiek trumpuoju, tiek ilguoju laikotarpiu. Marokas yra svarbus partneris siekiant sumažinti neteisėtų šaunamųjų ginklų srautą į kaimynines šalis ir užkirsti kelią neteisėtam jų įvežimui į ES konteinervežiais, keltais ir mažesniais laivais per Viduržemio jūrą.

               Su migracija susijusios problemos. Marokas tebėra svarbus ES partneris plėtojant bendradarbiavimą, siekiant užkirsti kelią neteisėtai migracijai – pastaruoju metu migrantų srautai į ES padidėjo. Marokas yra tiek neteisėtos migracijos kilmės šalis, tiek svarbi Užsachario Afrikos šalių piliečių maršruto šalis. 2017 m. Europos sienų ir pakrančių apsaugos pajėgų rizikos analizės ataskaitoje pabrėžta, kad didelę riziką kelia dokumentų klastojimas ir neteisėtas migrantų gabenimas.

               Neteisėta prekyba narkotikais. Artimieji Rytai ir Šiaurės Afrika (MENA) yra vienas pagrindinių neteisėtų narkotikų kilmės, tranzito ir vartojimo regionų. Su stabilia klientų baze šiaurėje, Sahelio neteisėto gabenimo maršrutu pietuose ir heroino keliu iš rytų į vakarus, šis regionas tiek turi įtakos piktnaudžiavimui neteisėtomis medžiagomis ir jų gamybai, tiek yra pats neigiamai jų veikiamas. Marokas yra svarbus kanapių augintojas ir svarbi į ES rinką įvežamų kanapių produktų kilmės šalis. Sintetinių narkotikų gamyba, paremta vaistais, taip pat kelia problemų.

               2016 m. pagal ES finansuojamą „Kokaino maršruto“ programą (komponentas AIRCOP) Maroke buvo sukurta bendra oro uosto kovos su narkotikais pareigūnų grupė.

               Kibernetiniai nusikaltimai. Marokas daro pažangą kovodamas su kibernetiniais nusikaltimais, nes yra ES ir Europos Tarybos gebėjimų stiprinimo programų, skirtų kovai su kibernetiniais nusikaltimais, įskaitant vaikų seksualinį išnaudojimą ir keliaujančius seksualinius nusikaltimus prieš vaikus padariusius asmenis, prioritetinė šalis. Plėtojant Maroko bendradarbiavimo pajėgumus, gali kilti didesnė būtinybė dalytis informacija, siekiant kovoti su tarpvalstybinėmis grėsmėmis kibernetinių nusikaltimų ir seksualinio vaikų išnaudojimo srityse.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Maroko susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis sudarymo.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Maroko Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  15
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Maroko Karalystės susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Maroko Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Europolo duomenimis, susiję organizuoti nusikaltimai regione apima neteisėtą prekybą šaunamaisiais ginklais ir narkotikais, finansinius nusikaltimus, įskaitant pinigų plovimą, ir kibernetinius nusikaltimus.

                     (9)

                        Kelios šios srities iniciatyvos įtrauktos į kovos su organizuotu ir sunkių formų nusikalstamumu ES politikos ciklą kaip prioritetas šaunamųjų ginklų srityje, taip pat į 2015 m. gruodžio 2 d. Komisijos komunikatą Europos Parlamentui ir Tarybai „Europos saugumo darbotvarkės įgyvendinimas. ES kovos su neteisėta prekyba šaunamaisiais ginklais ir sprogmenimis ir jų naudojimu veiksmų planas“, COM(2015) 624 final.

                     (10)

                        Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Maroko Karalystės asociaciją, OL L 070, 2000 3 18.

                     (11)

                        Sprendimas Front Polisario prieš Tarybą, T-512/12.

                     (12)

                        Sprendimas Taryba prieš Front Polisario, C-104/16.

                     (13)

                  https://www.europol.europa.eu/socta/2017

                     (14)

                  https://www.europol.europa.eu/sites/default/files/documents/tesat2017.pdf

                     (15)

                        2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).

    ---documentbreak---

               EUROPOS KOMISIJA
            Briuselis,2017 12 20
            COM(2017) 808 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Maroko Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Maroko Karalystės susitarimo dėl Europos Sąjungos teisėsaugos bendradarbiavimo agentūros (Europolo) ir Maroko kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Maroko Karalystės kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą, visų pirma neteisėtą migrantų gabenimą, neteisėtą prekybą šaunamaisiais ginklais ir neteisėtą prekybą narkotikais, ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Maroko kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Maroko kompetentingoms institucijoms toliau perduoti informaciją kitoms institucijoms Maroke leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Maroko kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Maroko valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Į susitarimą prireikus gali būti įtraukta nuostata dėl jo teritorinio taikymo.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.


               EUROPOS KOMISIJA
            Briuselis, 2017 12 20
            COM(2017) 806 final
            Rekomendacija
            TARYBOS SPRENDIMAS
            kuriuo suteikiami įgaliojimai pradėti derybas dėl Europos Sąjungos ir Izraelio Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis

               AIŠKINAMASIS MEMORANDUMAS

               1.REKOMENDACIJOS APLINKYBĖS

               Globalizuotame pasaulyje, kuriame sunkūs nusikaltimai ir terorizmas tampa vis labiau tarpvalstybiniai ir universalūs, teisėsaugos institucijos turėtų būti visapusiškai pasirengusios bendradarbiauti su išorės partneriais, siekdamos užtikrinti piliečių saugumą. Todėl Europolui turėtų būti sudaryta galimybė keistis asmens duomenimis su trečiųjų šalių teisėsaugos institucijomis tiek, kiek reikia jo užduotims atlikti.

               2017 m. gegužės 1 d. pradėjus taikyti Reglamentą 2016/794
                  1
                ir pagal Sutartį derybas dėl tarptautinių susitarimų su trečiosiomis šalimis dėl keitimosi asmens duomenimis su Europolu Sąjungos vardu veda Komisija. Kiek to reikia Europolo užduotims atlikti, jis gali užmegzti ir palaikyti bendradarbiavimo santykius su išorės partneriais, sudarydamas darbinius ir administracinius susitarimus, kurie savaime negali būti teisiniu pagrindu keistis asmens duomenimis.

               Atsižvelgdama į politikos strategiją, apibrėžtą Europos saugumo darbotvarkėje
                  2
               , Tarybos išvadose
                  3
                ir Visuotinėje strategijoje
                  4
               , į visos ES teisėsaugos institucijų veiklos poreikius ir galimą glaudaus bendradarbiavimo šioje srityje naudą, Komisija mano, kad, kaip nurodyta Vienuoliktoje pažangos, padarytos kuriant tikrą veiksmingą saugumo sąjungą, ataskaitoje
                  5
               , trumpuoju laikotarpiu būtina pradėti derybas su aštuoniomis šalimis.

               Atsižvelgdama į Europolo veiklos poreikius, Komisija įvertino prioritetines šalis. 2016–2020 m. Europolo strategijoje
                  6
                Viduržemio jūros regionas įvardijamas kaip prioritetinis, siekiant glaudesnės partnerystės. 2017–2020 m. Europolo išorės strategijoje
                  7
                taip pat pabrėžiama, kad būtinas glaudesnis Europolo ir Artimųjų Rytų ir Šiaurės Afrikos (MENA) bendradarbiavimas dėl dabartinės terorizmo grėsmės ir su migracija susijusių problemų.

               Europolas neturi susitarimų su nė viena šio regiono šalių.

               Ši rekomendacija konkrečiai susijusi su derybomis su Izraeliu, nors bendradarbiavimą su bet kuria MENA šalimi reikia vertinti atsižvelgiant į visą regioną.

               Politinis kontekstas

               ES ir Izraelis užmezgė gerus santykius, paremtus 1995 m. asociacijos susitarimu (įsigaliojo 2000 m.). Tiek ES, tiek Izraelis didžiulį dėmesį skiria kovai su grėsmėmis saugumui, visų pirma kovai su terorizmo grėsmėmis. Izraelis yra labai suinteresuotas aktyviau bendradarbiauti su ES kovos su terorizmu srityje. Pirmasis ES ir Izraelio kovos su terorizmu ir saugumo dialogo susitikimas įvyko 2015 m. kovo mėn. Briuselyje, antrasis – 2016 m. rugsėjo mėn. Izraelyje. Abi Šalys susitarė bendradarbiauti tokiose srityse kaip kova su smurtiniu ekstremizmu, terorizmo finansavimu, netradiciniu terorizmu, aviacijos ir transporto saugumas, taip pat kova su kibernetiniais nusikaltimais. Pareikštas suinteresuotumas stiprinti bendradarbiavimą su ES agentūromis teisingumo ir vidaus reikalų srityje, visų pirma su Europolu.

               Taryba jau anksčiau suteikė įgaliojimus pradėti Izraelio ir Europolo derybas dėl operatyvinio bendradarbiavimo susitarimo
                  8
               . Derybos buvo pradėtos 2010 m., tačiau susitarimas negalėjo būti sudarytas pagal senąją Europolo teisinę sistemą. Atsižvelgiant į tai, jau įvyko keletas techninių Europolo ir Izraelio institucijų posėdžių.

               Veiklos poreikiai

               Remiantis 2017 m. SOCTA
                  9
                ir 2017 m. TE-SAT
                  10
                duomenimis, pirmiau minėtomis diskusijomis, taip pat, be kita ko, Europolo vidaus ekspertų žiniomis, bendradarbiauti su Izraeliu visų pirma būtina siekiant kovoti su šiais nusikaltimais:

               Terorizmas. Tiek ES, tiek Izraelis susiduria su rimta grėsme, kurią kelia šiame regione ir visame pasaulyje veikiančios teroristinės grupuotės. Glaudžiau bendradarbiaujant, taip pat keičiantis asmens duomenimis, bus siekiama kovoti su teroristų (įskaitant užsienio teroristus kovotojus) keliama grėsme, siekiant nustatyti keliones terorizmo tikslais, terorizmo finansavimą ir netinkamą teroristų naudojimąsi internetu, užkirsti jiems kelią ir vykdyti baudžiamąjį persekiojimą už juos.

               Kibernetiniai nusikaltimai. Su Izraeliu turėtų būti bendradarbiaujama visų pirma atsižvelgiant į jo kompetenciją aukštųjų technologijų kibernetinių nusikaltimų tyrimo ir kovos su elektroniniais nusikaltimais srityje. Poreikis aktyviau dalytis žvalgybos duomenimis būtų naudingas kovojant su įvairiais tarpvalstybiniais kibernetiniais nusikaltimais arba nusikaltimais pasinaudojant kibernetine erdve, įskaitant paskirstytojo paslaugos trikdymo (DDoS) atakas, pinigų plovimo naudojant kriptovaliutas atvejais, sukčiavimu e. prekyboje, įsilaužimu į įmonių e. pašto dėžutę ir vaikų seksualiniu išnaudojimu internete.

               2.TEISINIAI REKOMENDACIJOS ASPEKTAI

               Reglamente (ES) 2016/794 dėl Europos Sąjungos teisėsaugos bendradarbiavimo agentūros (Europolo) nustatytas teisinis Europolo veiklos pagrindas, visų pirma jo tikslai, užduotys, kompetencijos sritis, duomenų apsaugos priemonės ir bendradarbiavimo su išorės partneriais būdai.

               Ši rekomendacija atitinka Europolo reglamento nuostatas.

               Šia rekomendacija siekiama, kad Taryba suteiktų Komisijai įgaliojimus ES vardu derėtis dėl būsimo susitarimo. Tarybos įgaliojimų pradėti derybas teisinis pagrindas – SESV 218 straipsnio 3 ir 4 dalys.

               Pagal Sutarties dėl Europos Sąjungos veikimo 218 straipsnį Komisija skiriama dalyvauti derybose Sąjungos vardu dėl Europos Sąjungos ir Izraelio susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis.

               Rekomendacija

               TARYBOS SPRENDIMAS

               kuriuo suteikiami įgaliojimai pradėti derybas dėl Europos Sąjungos ir Izraelio Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo (SESV), ypač į jos 218 straipsnio 3 ir 4 dalis,

               atsižvelgdama į Europos Komisijos rekomendaciją,

               kadangi:

               (1)Europos Parlamento ir Tarybos reglamentas (ES) 2016/794
                  11
                buvo priimtas 2016 m. gegužės 11 d. ir taikomas nuo 2017 m. gegužės 1 d.;

               (2)šiame reglamente, visų pirma jo 25 straipsnyje, nustatytos asmens duomenų perdavimo iš Europos Sąjungos teisėsaugos bendradarbiavimo agentūros (Europolo) trečiosioms šalims ir tarptautinėms organizacijoms taisyklės. Europolas gali perduoti asmens duomenis trečiosios šalies institucijai pagal tarptautinį Sąjungos ir tos trečiosios šalies susitarimą, sudarytą pagal SESV 218 straipsnį, kuriuo užtikrinamas pakankamas privatumo ir pagrindinių asmens teisių ir laisvių apsaugos lygis;

               (3)turėtų būti pradėtos derybos siekiant sudaryti tokį Europos Sąjungos ir Izraelio Valstybės susitarimą;

               (4)susitarimu turėtų būti paisoma pagrindinių teisių ir laikomasi principų, pripažįstamų Europos Sąjungos pagrindinių teisių chartijoje, visų pirma teisės į privatų ir šeimos gyvenimą, pripažįstamos Chartijos 7 straipsnyje, teisės į asmens duomenų apsaugą, pripažįstamos Chartijos 8 straipsnyje, ir teisės į veiksmingą teisinę gynybą ir teisingą bylos nagrinėjimą, pripažįstamos Chartijos 47 straipsnyje. Susitarimas turėtų būti taikomas atsižvelgiant į šias teises ir principus,

               PRIĖMĖ ŠĮ SPRENDIMĄ:

               1 straipsnis

               Komisijai suteikiami įgaliojimai Sąjungos vardu derėtis dėl Europos Sąjungos ir Izraelio Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis.

               2 straipsnis

               Derybiniai nurodymai išdėstyti priede.

               3 straipsnis

               Derybos vedamos konsultuojantis su [specialiojo komiteto pavadinimas, kurį įrašo Taryba].

               4 straipsnis

               Šis sprendimas skirtas Komisijai.

               Priimta Briuselyje

                     Tarybos vardu

                     Pirmininkas

                     (1)

                        2016 m. gegužės 11 d. Reglamentas (ES) Nr. 2016/794, OL L 135, 2016 5 24, p. 53.

                     (2)

                        COM(2015) 185 final.

                     (3)

                        Tarybos dokumentas 10384/17, 2017 m. birželio 19 d.

                     (4)

                        „Bendra vizija, bendri veiksmai: Stipresnė Europa. Visuotinė Europos Sąjungos užsienio ir saugumo politikos strategija“
                  http://europa.eu/globalstrategy/en
                  .

                     (5)

                        COM(2017) 608 final.

                     (6)

                        2016–2020 m. Europolo strategija, 2015 m. gruodžio 1 d. priimta Europolo valdybos,
                  https://www.europol.europa.eu/publications-documents/europol-strategy-2016-2020
                  .

                     (7)

                        2017–2020 m. Europolo išorės strategija, 2016 m. gruodžio 13 d. priimta Europolo valdybos, EDOC#865852v3.

                     (8)

                        Tarybos sprendimas 2009/371.

                     (9)

                  https://www.europol.europa.eu/socta/2017

                     (10)

                  https://www.europol.europa.eu/sites/default/files/documents/tesat2017.pdf
                  .

                     (11)

                        2016 m. gegužės 11 d. Europos Parlamento ir Tarybos reglamentas (ES) 2016/794 dėl Europos Sąjungos teisėsaugos bendradarbiavimo agentūros (Europolo), kuriuo pakeičiami ir panaikinami Tarybos sprendimai 2009/371/TVR, 2009/934/TVR, 2009/935/TVR, 2009/936/TVR ir 2009/968/TVR (OL L 135, 2016 5 24, p. 53).

    ---documentbreak---

               EUROPOS KOMISIJA
            Briuselis,2017 12 20
            COM(2017) 806 final
            PRIEDAS
            prie
            Rekomendacijos dėl TARYBOS SPRENDIMO
            kuriuo suteikiami įgaliojimai pradėti derybas dėl Europos Sąjungos ir Izraelio Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis

               PRIEDAS

               Europos Sąjungos ir Izraelio Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Izraelio kompetentingų kovos su sunkiais nusikaltimais ir terorizmu institucijų keitimosi asmens duomenimis derybiniai nurodymai

               Derybų metu Komisija turėtų siekti toliau išsamiai išdėstytų tikslų.

               (1)Susitarimo tikslas – suteikti teisinį pagrindą, kad Europolas ir Izraelio kompetentingos institucijos galėtų atitinkamai keistis asmens duomenimis, siekiant remti ir stiprinti šios šalies ir valstybių narių kompetentingų institucijų veiksmus bei jų tarpusavio bendradarbiavimą vykdant sunkių tarpvalstybinių nusikaltimų ir terorizmo prevenciją ir kovojant su jais, kartu užtikrinant tinkamą privatumo, asmens duomenų ir pagrindinių asmens teisių ir laisvių apsaugą.

               (2)Siekiant užtikrinti tikslų apribojimą, pagal šį susitarimą bendradarbiaujama tik nusikaltimų ir nusikalstamų veikų, priskiriamų Europolo kompetencijai pagal Reglamento Nr. 2016/794 3 straipsnį (toliau kartu – nusikalstamos veikos), srityje. Bendradarbiaujant visų pirma turėtų būti siekiama kovoti su terorizmu ir užkirsti kelią radikalėjimui, sužlugdyti organizuotą nusikalstamumą ir kovoti su kibernetiniais nusikaltimais.

               (3)Susitarime aiškiai ir tiksliai išdėstomos būtinos apsaugos bei kontrolės priemonės, skirtos apsaugoti asmens duomenis ir pagrindines asmenų teises ir laisves, nepriklausomai nuo jų pilietybės ir gyvenamosios vietos, Europolui ir Izraelio kompetentingoms institucijoms keičiantis asmens duomenimis.

               Visų pirma:

               (a)Šalių pagal susitarimą vykdomo asmens duomenų tvarkymo tikslai aiškiai ir tiksliai nustatomi ir netaikomi platesniu mastu nei būtina atskirais atvejais siekiant vykdyti terorizmo ir susitarime nurodytų nusikalstamų veikų prevenciją ir kovojant su jais.

               (b)Europolo pagal susitarimą perduoti asmens duomenys tvarkomi sąžiningai, remiantis teisėtu pagrindu ir tik tais tikslais, kuriais jie buvo perduoti. Susitarime Europolui suteikiama galimybė duomenų perdavimo momentu nurodyti galimybės susipažinti ar naudojimo apribojimus, įskaitant perdavimo, ištrynimo ar sunaikinimo apribojimus. Asmens duomenys yra adekvatūs, tinkami ir tik tokie, kurių reikia siekiant šio tikslo. Duomenys yra tikslūs ir aktualūs. Jie laikomi ne ilgiau nei būtina tais tikslais, kuriais jie buvo perduoti.

               (c)Europolui draudžiama perduoti asmens duomenis, kuriais atskleidžiama rasinė arba etninė kilmė, politinės pažiūros, religiniai arba filosofiniai įsitikinimai, priklausymas profesinėms sąjungoms, taip pat genetinius duomenis ir duomenis apie asmens sveikatą ir lytinį gyvenimą, nebent tai tikrai būtina ir proporcinga konkrečiais atvejais, siekiant užkirsti kelią susitarime nurodytoms nusikalstamoms veikoms arba kovoti su jomis, ir laikantis tinkamų apsaugos priemonių. Susitarime taip pat turėtų būti nustatytos konkrečios apsaugos priemonės, susijusios su nuo nusikalstamų veikų nukentėjusių asmenų, liudytojų ar kitų asmenų, galinčių pateikti informacijos apie nusikalstamas veikas, taip pat nepilnamečių, asmens duomenų perdavimu.

               (d)Susitarimu užtikrinamos įstatymais garantuojamos asmenų, kurių asmens duomenys yra tvarkomi, teisės, nustatant taisykles dėl teisės susipažinti su duomenimis, juos taisyti ir ištrinti, taip pat konkrečius pagrindus, dėl kurių gali būti leidžiama nustatyti būtinus ir proporcingus apribojimus. Be to, susitarimu bet kuriam asmeniui, kurio duomenys tvarkomi pagal susitarimą, užtikrinamos įstatymais garantuojamos teisės skųstis administracine ir teismine tvarka, tokiu būdu užtikrinant veiksmingas teisių gynimo priemones.

               (e)Susitarime nustatomos asmens duomenų saugojimo, peržiūros, taisymo ir ištrynimo taisyklės, įrašų saugojimo registravimo ir dokumentavimo tikslais taisyklės ir informacijos, kuri turi būti prieinama asmenims, taisyklės. Be to, jame turėtų būti numatytos apsaugos priemonės, susijusios su automatizuotu asmens duomenų tvarkymu.

               (f)Susitarime pateikiami kriterijai, kuriais remiantis nurodomas šaltinio patikimumas ir duomenų tikslumas.

               (g)Į susitarimą įtraukiama prievolė užtikrinti asmens duomenų saugumą taikant tinkamas technines ir organizacines priemones, kuriomis, be kita ko, susipažinti su asmens duomenimis leidžiama tik įgaliotiems asmenims. Į Susitarimą taip pat įtraukiama prievolė pranešti apie asmens duomenų, perduotų pagal susitarimą, saugumo pažeidimą.

               (h)Izraelio kompetentingoms institucijoms toliau perduoti informaciją kitoms institucijoms Izraelyje leidžiama tik susitarimo įgyvendinimo tikslais ir laikantis atitinkamų sąlygų ir apsaugos priemonių.

               (i)Tos pačios sąlygos, kaip numatytosios h punkte, taikomos Izraelio kompetentingoms institucijoms toliau perduodant informaciją trečiosios šalies institucijoms, su papildoma sąlyga, kad toliau perduoti tokią informaciją leidžiama tik į trečiąsias šalis, į kurias Europolui leidžiama perduoti asmens duomenis pagal Reglamento (ES) 2016/794 25 straipsnio 1 dalį.

               (j)Susitarime užtikrinama priežiūros sistema, vykdoma vienos ar kelių nepriklausomų valdžios institucijų, atsakingų už duomenų apsaugą ir turinčių veiksmingus įgaliojimus tirti ir įsikišti, siekiant prižiūrėti Izraelio valdžios institucijas, kurios naudoja asmens duomenis ir (arba) informaciją, kuria buvo keičiamasi, ir dalyvauti teismo procesuose. Visų pirma, nepriklausomos institucijos turi įgaliojimus nagrinėti asmenų skundus dėl jų asmens duomenų naudojimo. Valdžios institucijos, kurios naudoja asmens duomenis, yra atsakingos už susitarime numatytų asmens duomenų apsaugos taisyklių laikymąsi.

               (4)Siekiant užtikrinti, kad šalys laikytųsi tarpusavyje sutartų taisyklių, susitarime numatomas veiksmingas ginčų dėl jo aiškinimo ir taikymo sprendimo mechanizmas.

               (5)Į susitarimą įtraukiama nuostata dėl įsigaliojimo ir galiojimo ir nuostata, pagal kurią šalis gali nutraukti ar sustabdyti jo galiojimą.

               (6)Laikantis ES politikos, šis susitarimas netaikomas geografinėse vietovėse, kurias Izraelio Valstybė ėmė administruoti po 1967 m. birželio 5 d. Ši pozicija neturėtų būti aiškinama kaip pažeidžianti Izraelio principinę poziciją šiuo klausimu. Todėl Šalys susitaria, kad šio susitarimo taikymas nedaro poveikio tų zonų statusui.

               (7)Į susitarimą gali būti įtrauktos nuostatos dėl susitarimo stebėsenos ir periodinio vertinimo.

               (8)Atsižvelgdama į šias derybas, Komisija skatina Izraelio prisijungimą prie Europos Tarybos konvencijos dėl asmenų apsaugos ryšium su asmens duomenų automatizuotu tvarkymu (Konvencija Nr. 108).

               (9)Susitarimas taip pat yra autentiškas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir jame pateikiama atitinkama nuostata dėl kalbų.